Oficiālais Vēstnesis L 149 , 21/06/1993 Lpp. 0005 - 0009

Speciālizdevums somu valodā: Nodaļa 3 Sējums 50 Lpp. 0046

Speciālizdevums zviedru valodā: Nodaļa 3 Sējums 50 Lpp. 0046



Padomes Direktīva 93/24/EEK (1993. gada 1. jūnijs) par veicamajiem statistiskajiem apsekojumiem attiecībā uz liellopu ražošanu EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā Padomes 1973. gada 15. maija Direktīva 73/132/EEK par dalībvalstīm veicamajiem statistiskajiem apsekojumiem attiecībā uz liellopiem, prognozēm par kaujamo liellopu pieejamību un par statistiku attiecībā uz nokautajiem liellopiem [3], kā arī Padomes 1977. gada 19. decembra Direktīva 78/53/EEK, kas nosaka papildu noteikumus dalībvalstīs veicamajiem statistiskajiem apsekojumiem attiecībā uz liellopiem [4], ir vairākas reizes grozītas; tā kā, sakarā ar to, ka ir nepieciešami tālāki grozījumi, to noteikumi skaidrības labad būtu jāpārstrādā no jauna; tā kā attiecībā uz tām dalībvalstīm, kuru liellopu populācija ir tikai maza daļa no visas Kopienas populācijas, ja vajadzīgs, jāparedz ikgadējo apsekojumu skaita samazinājums; tā kā, lai nodrošinātu pareizu kopējās lauksaimniecības politikas vadību, jo īpaši attiecībā uz liellopu un teļa gaļas tirgu, Komisijai nepieciešami sistemātiski dati par tendencēm attiecībā uz mājlopiem un uz liellopu un teļa gaļas ražošanu; tā kā datu vākšanai un apstrādei, kā arī apsekojuma organizēšanai valsts līmenī būtu joprojām jāpaliek dalībvalstu statistikas dienestu kompetencē, un Komisijai būtu jāatbild par statistiskās informācijas koordināciju un saskaņošanu Eiropas līmenī, kā arī jāvienojas par saskaņotu metodoloģiju, kas vajadzīga, lai īstenotu Kopienas rīcības stratēģiju; tā kā, lai atvieglotu šīs direktīvas īstenošanu, vajadzīga cieša sadarbība starp dalībvalstīm un Komisiju, un to varētu veikt ar Lauksaimniecības statistikas pastāvīgās komitejas starpniecību, kura izveidota ar Lēmumu 72/279/EEK [5], IR PIEŅĒMUSI ŠO DIREKTĪVU. I NODAĻA POPULĀCIJAS APSEKOJUMI A. Valstu līmenī Biežums – Apsekojamā joma 1. pants 1. Dalībvalstis katru gadu veic to teritorijā esošās liellopu populācijas statistiskus apsekojumus, atsaucoties uz vienu dienu maijā vai jūnijā un uz vienu dienu decembrī. 2. Dalībvalstīm pēc to lūguma var atļaut veikt maija un jūnija apsekojumus izvēlētos rajonos, ja šie apsekojumi aptver vismaz 70 % no liellopu populācijas. Tām dalībvalstīm, kuru liellopu populācija ir mazāka nekā 1,5 miljoni vienību, var atļaut vispār nerīkot vienu vai divus no 1. punktā noteiktajiem apsekojumiem vai arī veikt tos tikai izvēlētos rajonos. Dalībvalstīm pēc to lūguma 1. punktā minēto statistisko apsekojumu vietā var atļaut izmantot administratīvus avotus. 3. Izskatot 2. punktā minētos lūgumus, Komisija lemj saskaņā ar 17. pantā noteikto procedūru, ņemot vērā 6. pantā norādītās saistības. 2. pants 1. Šajā direktīvā "liellopi" ir Bos taurus, Bubalus bubalus un Beefalo sugu mājdzīvnieki. 2. Apsekojumi, kas minēti 1. pantā, aptver visus liellopus, ko tur lauku saimniecībās, kā tās definētas saskaņā ar 17. pantā noteikto procedūru. Apsekojumi aptver pietiekami daudzas saimniecības, lai varētu sniegt rezultātu par vismaz 95 % no liellopu populācijas, kas noteikta pēdējā lauku saimniecību struktūras apsekojumā. 3. Ciktāl iespējams, dalībvalstis papildina 2. punktā minētos apsekojumu rezultātus ar neapsekotās liellopu populācijas novērtējumu. Sadalījums pa kategorijām 3. pants 1. Apsekojumus, kas minēti 1. pantā, veic tā, lai parādītu liellopu populācijas sadalījumu vismaz pa turpmāk minētajām kategorijām: A. Liellopi, kas jaunāki par 1 gadu: a) kaujamie teļi; b) citi: ba) jaunlopi – tēviņi; bb) jaunlopi – mātītes; B. Liellopi vecumā starp 1 un 2 gadiem: a) vīriešu dzimuma; b) sieviešu dzimuma: ba) kaujamie lopi; bb) citi; C. 2 gadus veci un vecāki liellopi: a) vīriešu dzimuma; b) sieviešu dzimuma; ba) teles: 1) teles nokaušanai; 2) citas; bb) govis: 1) piena govis; 2) citas; D. bifeļi: a) vaislas bifeļu mātītes; b) citi bifeļi. 2. Kategorijas, kas minētas 1. punktā, var mainīt saskaņā ar 17. pantā noteikto procedūru. 3. Kategorijas nosaka saskaņā ar 17. pantā noteikto procedūru. Precizitāte 4. pants 1. Apsekojumi, kas minēti 1. pantā, ir pilnīgi apsekojumi vai tipisku paraugu apsekojumi. 2. Katrā dalībvalstī izlases kļūdas 2. panta 2. punktā paredzēto apsekojumu rezultātiem nepārsniedz 1 % no kopējā liellopu skaita un 1,5 % no kopējā govju skaita (68 % drošuma līmenis). 3. Papildus izlases shēmai un 2. panta 3. punktā minētajiem papildu novērtējumiem dalībvalstis veic pasākumus, kādus tās uzskata par vajadzīgiem, lai saglabātu apsekojumu rezultātu kvalitāti. Nosūtīšanas termiņš 5. pants 1. Dalībvalstis paziņo Komisijai provizoriskos apsekojumu rezultātus un papildu novērtējumus līdz: - – tā paša gada 30. septembrim – attiecībā uz maija/jūnija apsekojumu, - – nākamā gada 15. februārim – attiecībā uz decembra apsekojumu. 2. Dalībvalstis paziņo Komisijai 4. panta 2. punktā definētos apsekojumu rezultātus un papildu novērtējumus līdz: - – tā paša gada 15. oktobrim – attiecībā uz maija/jūnija apsekojumu, - – nākamā gada 1. aprīlim – attiecībā uz decembra apsekojumu. B. Reģionālā līmenī Teritoriālās apakšvienības 6. pants 1. Decembra apsekojuma galīgos rezultātus savāc katrai teritoriālajai apakšvienībai, kā paredzēts saskaņā ar 17. pantā noteikto procedūru. 2. Saskaņā ar 17. pantā noteikto procedūru Komisija var apstiprināt dalībvalsts lūgumu maija/jūnija apsekojuma galīgajiem rezultātiem izmantot 1. punktā minēto reģionālo sadalījumu. 3. Teritoriālās apakšvienības, kas minētas 1. punktā, var grozīt saskaņā ar 17. pantā noteikto procedūru. Nosūtīšanas termiņš 7. pants Dalībvalstis paziņo Komisijai 6. pantā minētos datus līdz atsauces mēnesim sekojošā gada 15. maijam. C. Sadalījums pēc ganāmpulka lieluma Lieluma klases 8. pants 1. Nepāra gados dalībvalstis valstu līmenī sadala decembra apsekojumu rezultātus pa ganāmpulku lieluma klasēm, kā paredzēts saskaņā ar 17. pantā noteikto procedūru. 2. Saskaņā ar 17. pantā noteikto procedūru Komisija var apstiprināt dalībvalsts lūgumu izmantot 1. punktā minēto sadalījumu pa ganāmpulku lieluma klasēm pāra gadu apsekojumu galīgajiem rezultātiem un/vai attiecībā uz maija/jūnija apsekojumiem. 3. Ganāmpulku lieluma klases, kas minētas 1. punktā, var grozīt saskaņā ar 17. pantā noteikto procedūru. Nosūtīšanas termiņš 9. pants Dalībvalstis nosūta Komisijai 8. pantā minētos datus līdz 15. maijam nākamajā gadā pēc atsauces mēneša. II NODAĻA KAUŠANAS STATISTIKA 10. pants 1. Dalībvalstis veido ikmēneša statistiku par to teritorijā esošajās kautuvēs nokauto to liellopu skaitu un liemeņu svaru, kuru gaļa atzīta par derīgu cilvēku patēriņam. Vajadzības gadījumā tās piegādā arī atskaitēs neietverto kaušanas gadījumu skaita novērtējumu, lai statistika ietvertu visus to teritorijā nokautos liellopus. 2. Statistiku, kas minēta 1. punktā, veido šādām kategorijām: A. teļi; B. teles; C. govis; D. buļļi; E. vērši. 3. Šā panta 1. punktā minēto liemeņa svaru un 2. punktā minētās kategorijas paredz saskaņā ar 17. pantā noteikto procedūru. Nosūtīšanas termiņš 11. pants Dalībvalstis informē Komisiju par 10. panta 1. punktā minētās statistikas rezultātiem divu mēnešu laikā pēc atsauces mēneša. III NODAĻA RAŽOŠANAS PROGNOZES 12. pants 1. Dalībvalstis izmanto apsekojumu rezultātus un citu pieejamo informāciju, lai katram kalendārajam pusgadam izstrādātu prognozes par to liellopu piedāvājumu. Šo piedāvājumu izsaka kā bruto pašmāju ražošanu, ietverot visus nokautos liellopus, kā arī Kopienas iekšējās un ārējās tirdzniecības bilances ar dzīviem liellopiem. 2. Prognozes, kas minētas 1. punktā, veido šādam sadalījumam: A. teļi; B. teles; C. govis; D. buļļi; E. vērši. Šo sadalījumu var grozīt saskaņā ar 17. pantā noteikto procedūru. 3. Šā panta 1. punktā minētā "piedāvājuma" un 2. punktā minēto "kategoriju" definīcijas var grozīt saskaņā ar 17. pantā noteikto procedūru. Nosūtīšanas termiņš 13. pants Dalībvalstis nosūta Komisijai 12. panta 1. punktā minētās prognozes šādos laikos un par šādiem sešu mēnešu laikposmiem: a) līdz 15. februārim – attiecībā uz prognozēm līdz nākamā gada pirmajiem sešiem mēnešiem (ieskaitot); b) līdz 1. oktobrim – attiecībā uz prognozēm līdz nākamā gada otrajiem sešiem mēnešiem (ieskaitot). IV NODAĻA VISPĀRĪGIE NOTEIKUMI 14. pants Dalībvalstis 5., 7., 9., 11. un 13. pantā minētos datus Komisijai nosūta atbilstoši Padomes 1990. gada 11. jūnija Regulai (Euratom, EEK) Nr. 1588/90 par tādu datu pārsūtīšanu Eiropas Kopienu Statistikas birojam, kuri pakļauti statistikas konfidencialitātei [6]. 15. pants Konsultējoties ar dalībvalstīm, Komisija izskata: a) piegādātos rezultātus; b) tehniskās problēmas, kas rodas, jo īpaši sagatavojot un veicot apsekojumus un novērtējumus; c) apsekojuma rezultātu un novērtējumu uzticamību. 16. pants Dalībvalstis informē Komisiju par metodoloģiskām vai citādām pārmaiņām, kas varētu ievērojami ietekmēt statistiku. To dara ne vēlāk kā trīs mēnešus pēc tam, kad attiecīgā pārmaiņa stājas spēkā. Komisija attiecīgās darba grupās par šādu paziņojumu dara zināmu citām dalībvalstīm. 17. pants 1. Gadījumos, kad jāievēro šajā pantā paredzētā procedūra, Lauksaimniecības statistikas pastāvīgās komitejas (še turpmāk "komiteja") priekšsēdētājs pēc savas iniciatīvas vai pēc dalībvalsts lūguma tūlīt nodod jautājumus izskatīšanai komitejā. 2. Komisijas pārstāvis iesniedz komitejā veicamo pasākumu projektu. Komiteja sniedz atzinumu par šo projektu laikā, ko priekšsēdētājs var noteikt atkarībā no jautājuma steidzamības. Atzinumu sniedz ar 54 balsu vairākumu, dalībvalstu balsis komitejā vērtē saskaņā ar Līguma 148. panta 2. punktu. Priekšsēdētājs nebalso. 3. a) Komisija pieņem paredzētos pasākumus, ja tie saskan ar komitejas atzinumu. b) Ja paredzētie pasākumi nesaskan ar komitejas atzinumu vai ja atzinums nav sniegts, Komisija tūlīt iesniedz Padomei priekšlikumu attiecībā uz veicamajiem pasākumiem. Padome lemj ar kvalificētu balsu vairākumu. Ja trīs mēnešus pēc priekšlikuma iesniegšanas Padome nav pieņēmusi lēmumu, paredzētos pasākumus pieņem Komisija. 18. pants 1. Ar 1994. gada 1. janvāri tiek atcelta Direktīva 73/132/EEK un Direktīva 78/53/EEK. 2. Atsauces uz anulētajām direktīvām uzskata par atsaucēm uz šo direktīvu. 19. pants Dalībvalstīs vēlākais līdz 1994. gada 1. janvārim stājas spēkā normatīvi un administratīvi akti, kas vajadzīgi, lai izpildītu šīs direktīvas prasības. Kad dalībvalstis apstiprina šos pasākumus, tajos jābūt ietvertai atsaucei uz šo direktīvu vai arī šādai atsaucei jābūt kopā ar šo pasākumu oficiālu publikāciju. Šādas atsauces veikšanas metodes nosaka dalībvalstis. 20. pants Šī direktīva ir adresēta dalībvalstīm. Luksemburgā, 1993. gada 1. jūnijā Padomes vārdā — priekšsēdētājs J. Andersen [1] OV C 18, 23.1.1993., 19. lpp. [2] OV C 115, 26.4.1993. [3] OV L 153, 9.6.1973., 25. lpp. Direktīvā jaunākie grozījumi izdarīti ar Regulu (EEK) Nr. 1057/91 (OV L 107, 27.4.1991., 11. lpp.). [4] OV L 16, 20.1.1978., 20. lpp. Direktīvā jaunākie grozījumi izdarīti ar Direktīvu 86/80/EEK (OV L 77, 22.3.1986., 27. lpp.). [5] OV L 179, 7.8.1972., 1. lpp. [6] OV L 151, 15.6.1990., 1. lpp. --------------------------------------------------